नारदपुराणम्- पूर्वार्धः/अध्यायः ८९
सनत्कुमार उवाच ।।
अथासामावृतिस्थानां शक्तीनां समयेन च ।।
नाम्नां सहस्रं वक्ष्यामि गुरुध्यानपुरः सरम् ।। ८९-१ ।।

नाथा नव प्रकाशाद्याः सुभगांताः प्रकीर्तिताः ।।
भूम्यादीनिशिवांतानि विद्धि तत्त्वानि नारद ।। ८९-२ ।।

गुरुजन्मादिपर्वाणि दर्शान्तानि च सप्त वै ।।
एतानि प्राहमनोवृत्त्या चिंतयेत्साधकोत्तमः ।। ८९-३ ।।

गुरुस्तोत्रं जपेच्चापि तद्गतेनांतरात्मना ।।
नमस्ते नाथ भगवञ्शिवाय गुरुरूपिणे ।। ८९-४ ।।

विद्यावतारसंसिद्ध्यै स्वौकृतानेकविग्रह ।।
नवाय नवरूपाय परमार्थैकरूपिणे ।। ८९-५ ।।

सर्वाज्ञानतमोभेदभानवे चिद्धनाय ते ।।
स्वतंत्राय दयाक्लृप्तविग्रहाय शिवात्मने ।। ८९-६ ।।

परतंत्राय भक्तानां भव्यानां भव्यरूपिणे ।।
विवेकिनां विवेकाय विमर्शाय विमर्शिनाम् ।। ८९-७ ।।

प्रकाशानां प्रकाशाय ज्ञानिनां ज्ञानरूपिणे ।।
पुरस्तात्पार्श्वयोः पृष्ठे नमः कुर्यामुपर्यधः ।। ८९-८ ।।

सदा मञ्चित्तसदने विधेहि भवदासनम् ।।
इति स्तुत्वा गुरुं भक्त्या परां देवीं विचिंतयेत् ।। ८९-९ ।।

गणेशग्रहनक्षत्रयोगिनीराशिरूपिणीम् ।।
देवीं मंत्रमयीं नौमि मातृकापीठरूपिणीम् ।। ८९-१० ।।

प्रणमामि महादेवीं मातृकां परमेश्वरीम् ।।
कालहृल्लोहोलोल्लोहकलानाशनकारिणीम् ।। ८९-११ ।।

यदक्षरै कमात्रेऽपि संसिद्धे स्पर्द्धते नरः ।।
रवितार्क्ष्येंदुकन्दर्पैः शंकरानलविष्णुभिः ।। ८९-१२ ।।

यदक्षरशशिज्योत्स्नामंडितं भुवनत्रयम् ।।
वन्दे सर्वेश्वरीं देवीं महाश्रीसिद्धमातृकाम् ।। ८९-१३ ।।

यदक्षरमहासूत्रप्रोतमेतज्जगत्त्रयम् ।।
ब्रह्यांडादिकटाहांतं तां वन्दे सिद्धमातृकाम् ।। ८९-१४ ।।

यदेकादशमाधारं बीजं कोणत्रयोद्भवम् ।।
ब्रह्यांडादिकटाहांतं जगदद्यापि दृश्यते ।। ८९-१५ ।।

अकचादिटतोन्नद्धपयशाक्षरवर्गिणीम् ।।
ज्येष्ठांगबाहुहृत्कंठकटिपादनिवासिनीम् ।। ८९-१६ ।।

नौमीकाराक्षरोद्धारां सारात्सारां परात्पराम् ।।
प्रणमामि महादेवीं परमानंदरूपिणीम् ।। ८९-१७ ।।

अथापि यस्या जानंति न मनागपि देवताः ।।
केयं कस्मात्क्व केनेति सरूपारूपभावनाम् ।। ८९-१८ ।।

वंदे तामहमक्षय्यां क्षकाराक्षररूपिणीम् ।।
देवीं कुलकलोल्लोलप्रोल्लसन्तीं शिवां पराम् ।। ८९-१९ ।।

वर्गानुक्रमयोगेन यस्याख्योमाष्टकं स्थितम् ।।
वन्दे तामष्टवर्गोत्थमहासिद्ध्यादिकेश्वरीम् ।। ८९-२० ।।

कामपूर्णजकाराख्य सुपीठांतर्न्निवासिनीम् ।।
चतुराज्ञाकोशभूतां नौमि श्रीत्रिपुरामहम् ।। ८९-२१ ।।

एतत्स्तोत्रं तु नित्यानां यः पठेत्सुसमाहितः ।।
पूजादौ तस्य सर्वाता वरदाः स्युर्न संशयः ।। ८९-२२ ।।

अथ ते कवचं देव्या वक्ष्ये नवरतात्मकम् ।।
येन देवासुरनरजयी स्यात्साधकः सदा ।। ८९-२३ ।।

सर्वतः सर्वदात्मानं ललिता पातु सर्वगा ।।
कामेशी पुरतः पातु भगमाली त्वनंतरम् ।। ८९-२४ ।।

दिशं पातु तथा दक्षपार्श्वं मे पातु सर्वदा ।।
नित्यक्लिन्नाथं भेरुण्डादिशं मे पातु कौणपीम् ।। ८९-२५ ।।

तथैव पश्चिमं भागं रक्षताद्वह्निवासिनी ।।
महावज्रेश्वरी नित्या वायव्ये मां सदावतु ।। ८९-२६ ।।

वामपार्श्वं सदा पातु इतीमेलरिता ततः ।।
माहेश्वरी दिशं पातु त्वरितं सिद्धिदायिनी ।। ८९-२७ ।।

पातु मामूर्ध्वतः शश्चद्दैवताकुलसुंदरी ।।
अधो नीलपताकाख्या विजया सर्वतश्च माम् ।। ८९-२८ ।।

करोतु मे मंगलानि सर्वदा सर्वमंगला ।।
देहंद्रियमनः प्राणाञ्ज्वालामालिनिविग्रहा ।। ८९-२९ ।।

पालयत्वनिशं चित्ता चित्तं मे सर्वदावतु ।।
कामात्क्रोधात्तथा लोभान्मोहान्मानान्मदादपि ।। ८९-३० ।।

पापान्मां सर्वतः शोकात्संक्षयात्सर्वतः सदा ।।
असत्यात्क्रूरचिंतातोहिंसातश्चौरतस्तथा ।।
स्तैमित्याच्च सदा पांतु प्रेरयंत्यः शुभं प्रति ।। ८९-३१ ।।

नित्याः षोडश मां पांतु गजारूढाः स्वशक्तिभिः ।।
तथा हयसमारूढाः पांतु मां सर्वतः सदा ।। ८९-३२ ।।

सिंहारूढास्तथा पांतु पांतु ऋक्षगता अपि ।।
रथारूढाश्च मां पांतु सर्वतः सर्वदा रणे ।। ८९-३३ ।।

तार्क्ष्यारूढाश्च मां पांतु तथा व्योमगताश्च ताः ।।
भूतगाः सर्वगाः पांतु पांतु देव्यश्च सर्वदा ।। ८९-३४ ।।

भूतप्रेतपिशाचाश्च परकृत्यादिकान् गदान् ।।
द्रावयंतु स्वशक्तीनां भूषणैरायुधैर्मम ।। ८९-३५ ।।

गजाश्वद्वीपिपंचास्यतार्क्ष्यारूढाखिलायुधाः ।।
असंख्याः शक्तयो देव्यः पांतु मां सर्वतः सदा ।। ८९-३६ ।।

सायं प्रातर्जपन्नित्याकवचं सर्वरक्षकम् ।।
कदाचिन्नाशुभं पश्येत्सर्वदानंदमास्थितः ।। ८९-३७ ।।

इत्येतत्कवचं प्रोक्तं ललितायाः शुभावहम् ।।
यस्य शंधारणान्मर्त्यो निर्भयो विजयी सुखी ।। ८९-३८ ।।

अथ नाम्नां सहस्रं ते वक्ष्ये सावरणार्चनम् ।।
षोडशानामपि मुने स्वस्वक्रमगतात्मकम् ।। ८९-३९ ।।

ललिता चापि वा कामेश्वरी च भगमालिनी ।।
नित्यक्लिन्ना च भेरुंडा कीर्तिता वह्निवासिनी ।। ८९-४० ।।

वज्रेश्वरी तथा दूती त्वरिता कुलसुंदरी ।।
नित्या संवित्तथा नीलपताका विजयाह्वया ।। ८९-४१ ।।

सर्वमंगलिका चापि ज्वालामालिनिसंज्ञिता ।।
चित्रा चेति क्रमान्नित्याः षोडशपीष्टविग्रहाः ।। ८९-४२ ।।

कुरुकुल्ला च वाराही द्वे एते चेष्टविग्रहे ।।
वशिनी चापि कामेशी मोहिनी विमलारुणा ।। ८९-४३ ।।

तपिनी च तथा सर्वेश्वरी चाप्यथ कौलिनी ।।
मुद्राणंतनुरिष्वर्णरूपा चापार्णविग्रहा ।। ८९-४४ ।।

पाशवर्णशरीरा चाकुर्वर्णसुवपुर्द्धरा ।।
त्रिखंडा स्थापनी सन्निरोधनी चावगुंठनी ।। ८९-४५ ।।

सन्निधानेषु चापाख्या तथा पाशांकुशाभिधा ।।
नमस्कृतिस्तथा संक्षोभणी विद्रावणी तथा ।। ८९-४६ ।।

आकर्षणी च विख्याता तथैवावे शकारिणी ।।
उन्मादिनी महापूर्वा कुशाथो खेचरी मता ।। ८९-४७ ।।

बीजा शक्त्युत्थापना च स्थूलसूक्ष्मपराभिधा ।।
अणिमा लघिमा चैव महिमा गरिमा तथा ।। ८९-४८ ।।

प्राप्तिः प्रकामिता चापि चेशिता वशिता तथा ।।
भुक्तिः सिद्धिस्तथैवेच्छा सिद्धिरूपा च कीर्तिता ।। ८९-४९ ।।

ब्राह्मी माहेश्वरी चैव कौमारी वैष्णवी तथा ।।
वाराहींद्राणी चामुंडा महालक्ष्मीस्वरूपिणी ।। ८९-५० ।।

कामा बुद्धिरहंकारशब्दस्पर्शस्वरूपिणी ।।
रूपरूपा रसाह्वा च गंधवित्तधृतिस्तथा ।। ८९-५१ ।।

नाभबीजामृताख्या च स्मृतिदेहात्मरूपिणी ।।
कुसुमा मेखला चापि मदना मदनातुरा ।। ८९-५२ ।।

रेखा संवेगिनी चैव ह्यंकुशा मालिनीति च ।।
संक्षोभिणी तथा विद्राविण्याकर्षणरूपिणी ।। ८९-५३ ।।

आह्लादिनीति च प्रोक्ता तथा समोहिनीति च ।।
स्तंभिनीजंभिनीचैव वशंकर्यथ रंजिनी ।। ८९-५४ ।।

उन्मादिनी तथैवार्थसाधिनीति प्रकीर्तिता ।।
संपत्तिपूर्णा सा मंत्रमयी द्वंद्वक्षयंकरी ।। ८९-५५ ।।

सिद्धिः संपत्प्रदाचैव प्रियमंगलकारिणी ।।
कामप्रदा निगदिता तथा दुःखविमोचिनी ।। ८९-५६ ।।

मृत्युप्रशमनीचैव तथा विघ्ननिवारिणी ।।
अंगसुंदरिका चैव तथा सौभाग्यदायिनी ।। ८९-५७ ।।

ज्ञानैश्वर्यप्रदा ज्ञानमयी चैव च पंचमी ।।
विंध्यवासनका घोरस्वरूपा पापहारिणी ।। ८९-५८ ।।

तथानंदमयी रक्षा रूपेप्सितफलप्रदा ।।
जयिनी विमला चाथ कामेशी वज्रिणी भगा ।। ८९-५९ ।।

त्रैलोक्यमोहना स्थाना सर्वाशापरिपूरणी ।।
सर्वसक्षोभणगता सौभाग्यप्रदसंस्थिता ।। ८९-६० ।।

सर्वार्थसाधकागारा सर्वरोगहरास्थिता ।।
सर्वरक्षाकरास्थाना सर्वसिद्धिप्रदस्थिता ।। ८९-६१ ।।

सर्वानंदमयाधारबिंदुस्थानशिवात्मिका ।।
प्रकृष्टा च तथा गुप्ता ज्ञेया गुप्ततरापि च ।। ८९-६२ ।।

संप्रदायस्वरूपा च कुलकौलनिगर्भगा ।।
रहस्यापरापरप्राकृत्तथैवातिरहस्यका ।। ८९-६३ ।।

त्रिपुरा त्रिपुरेशी च तथैव पुरवासिनी ।।
श्रीमालिनी च सिद्धान्ता महात्रिपुरसुंदरी ।। ८९-६४ ।।

नवरत्नमयद्वीपनवखंडविराजिता ।।
कल्पकोद्यानसंस्था च ऋतुरूपेंद्रियार्चका ।। ८९-६५ ।।

कालमुद्रा मातृकाख्या रत्नदेशोपदेशिका ।।
तत्त्वाग्रहगाभिधा मूर्तिस्तथैव विषयद्विपा ।। ८९-६६ ।।

देशकालाकारशब्दरूपा संगीतयोगिनी ।।
समस्तगुप्तप्रकटसिद्धयोगिनिचक्रयुक् ।। ८९-६७ ।।

वह्निसूर्येन्दुभूताह्वा तथात्माष्टाक्षराह्वया ।।
पंचधार्यास्वरूपा च नानाव्रतसमाह्वया ।। ८९-६८ ।।

निषिद्धाचाररहिता सिद्धचिह्नस्वरूपिणी ।।
चतुर्द्धा कूर्मभागस्था नित्याद्यर्चास्वरूपिणी ।। ८९-६९ ।।

दमनादिसमभ्यर्चा षट्कर्मसिद्धिदायिनी ।।
तिथिवारपृथग्द्रव्यसमर्चनशुभावहा ।। ८९-७० ।।

वायोश्यनंगकुसुमा तथैवानंगमेखला ।।
अनंगमदनानंगमदनातुरसाह्वया ।। ८९-७१ ।।

मददेगिनीका चैव तथा भुवनपालिनी ।।
शशिलेखा समुद्दिष्टा गतिलेखाह्वया मता ।। ८९-७२ ।।

श्रद्धा प्रीति रतिश्चैव धृतिः कांतिर्मनोरमा ।।
मनोहरा समाख्याता तथैव हि मनोरथा ।। ८९-७३ ।।

मदनोन्मादिनी चैव मोदिनी शंखिनी तथा ।।
शोषिणी चैव शंकारी सिंजिनी सुभगा तथा ।। ८९-७४ ।।

पूषाचेद्वासुमनसा रतिः प्रीतिर्धृतिस्तथा ।।
ऋद्धिः सौम्या मरीचिश्च तथैव ह्यंशुमालिनी ।। ८९-७५ ।।

शशिनी चांगिरा छाया तथा संपूर्णमंडला ।।
तुष्टिस्तथामृताख्या च डाकिनी साथ लोकपा ।। ८९-७६ ।।

बटुकेभास्वरूपा च दुर्गा क्षेत्रेशरूपिणी ।।
कामराजस्वरूपा च तथा मन्मथरूपिणी ।। ८९-७७ ।।

कंदर्प्परूपिणी चैव तथा मकरकेतना ।।
मनोभवस्वरूपा च भारती वर्णरूपिणी ।। ८९-७८ ।।

मदना मोहिनी लीला जंभिनी चोद्यमा शुभा ।।
ह्लादिनी द्राविणी प्रीती रती रक्ता मनोरमा ।। ८९-७९ ।।

सर्वोन्मादा सर्वमुखा ह्यभंगा चामितोद्यमा ।।
अनल्पाव्यक्तविभवा विविधाक्षोभविग्रहा ।। ८९-८० ।।

रागशक्तिर्द्वेषशक्तिस्तथा शब्दादिरूपिणी ।।
नित्या निरंजना क्लिन्ना क्लेदेनी मदनातुरा ।। ८९-८१ ।।

मदद्रवा द्राविणी च द्रविणी चैति कीर्तिता ।।
मदाविला मंगला च मन्मथानी मनस्विनी ।। ८९-८२ ।।

मोहा मोदा मानमयी माया मंदा मितावती ।।
विजया विमला चैव शुभा विश्वा तथैव च ।। ८९-८३ ।।

विभूतिर्विनता चैव विविधा विनता क्रमात् ।।
कमला कामिनी चैव किराता कीर्तिरूपिणी ।। ८९-८४ ।।

कुट्टिनी च समुद्दिष्टा तथैव कुलसुंदरी ।।
कल्याणी कालकोला च डाकिनी शाकिनी तथा ।। ८९-८५ ।।

लाकिनी काकिनी चैव राकिनी काकिनी तथा ।।
इच्छाज्ञाना क्रियाख्या चाप्यायुधाष्टकधारिणी ।। ८९-८६ ।।

कपर्दिनी समुद्दिष्टा तथैव कुलसुंदरी ।।
ज्वालिनी विस्फुलिंगा च मंगला सुमनोहरा ।। ८९-८७ ।।

कनका किनवा विद्या विविधा च प्रकीर्तिता ।।
मेषा वृषाह्वया चैव मिथुना कर्कटा तथा ।। ८९-८८ ।।

सिंहा कन्या तुला कीटा चापा च मकरा तथा ।।
कुम्भा मीना च सारा च सर्वभक्षा तथैव च ।। ८९-८९ ।।

विश्वात्मा विविधोद्भूतचित्ररूपा च कीर्तिता ।।
निःसपत्ना निरातंका याचनाचिंत्यवैभवा ।। ८९-९० ।।

रक्ता चैव ततः प्रोक्ताविद्याप्राप्तिस्वरूपिणी ।।
हृल्लेखा क्लेदिनी क्लिन्ना क्षोभिणी मदनातुरा ।। ८९-९१ ।।

निपंदना रागवती तथैव मदनावती ।।
मेखला द्राविणी वेगवती चैव प्रकीर्तिता ।। ८९-९२ ।।

कमला कामिनी कल्पा कला च कलिताद्भुता ।।
किरता च तथा काला कदना कौशिका तथा ।। ८९-९३ ।।

कंबुवादनिका चैव कातरा कपटा तथा ।।
कीर्तिश्चापि कुमारी च कुंकुमा परिकीर्तिता ।। ८९-९४ ।।

भञ्जिनी वेगिनी नागा चपला पेशला सती ।।
रतिः श्रद्धा भोगलोला मदोन्मत्ता मनस्विनी ।। ८९-९५ ।।

विह्वला कर्षिणी लोला तथा मदनमालिनी ।।
विनोदा कौतुका पुण्या पुराणा परिकीर्तिता ।। ८९-९६ ।।

वागीशी वरदा विश्वा विभवाविघ्नकारिणी ।।
बीजविघ्नहरा विद्या सुमुखी सुंदरी तथा ।। ८९-९७ ।।

सारा च सुमना चैव तथा प्रोक्ता सरस्वती ।।
समया सर्वगा विद्धा शिवा वाणी च कीर्तिता ।। ८९-९८ ।।

दूरसिद्धा तथा प्रोक्ताथो विग्रहवती मता ।।
नादा मनोन्मनी प्राणप्रतिष्ठारुणवैभवा ।। ८९-९९ ।।

प्राणापाना समाना च व्यानोदाना च कीर्तिता ।।
नागा कूर्मा तच कृकला देवदत्ता धनञ्जया ।। ८९-१०० ।।

फट्कारी किंकराराध्या जया च विजया तथा ।।
हुंकारी खेटचरी चंडाछेदिनी क्षपिणी तथा ।। ८९-१०१ ।।

स्त्रीहुंकारी क्षेमकारी चतुरक्षररूपिणी ।।
श्रीविद्यामतवर्णांगी काली याम्या नृपार्णका ।। ८९-१०२ ।।

भाषा सरस्वती वाणी संस्कृता परा ।।
बहुरूपा चित्तरूपा रम्यानंदा च कौतुका ।। ८९-१०३ ।।

त्रयाख्या परमात्माख्याप्यमेयविभवा तथा ।।
वाक्स्वरूपा बिंदुसर्गरूपा विश्वात्मिका तथा ।। ८९-१०४ ।।

तथा त्रैपुरकंदाख्या ज्ञात्रादित्रिविधात्मिका ।।
आयुर्लक्ष्मीकीर्तिभोगसौंदर्यारोग्यदायिका ।। ८९-१०५ ।।

ऐहिकामुष्मिकज्ञानमयी च परिकीर्तिता ।।
जीवाख्या विजयाख्या च तथैव विश्वविन्मयी ।। ८९-१०६ ।।

हृदादिविद्या रूपादिभानुरूपाः जगदूपुः ।।
विश्वमो हनिका चैव त्रिपुरामृतसंज्ञिका ।। ८९-१०७ ।।

सर्वाप्यायनरूपा च मोहिनी क्षोभणी तथा ।।
क्लेदिनी च समाख्याता तथैव च महोदया ।। ८९-१०८ ।।

संपत्करी हलक्षार्णा सीमामातृतनू रतिः ।।
प्रीतिर्मनोभवा वापि प्रोक्ता वाराधिपा तथा ।। ८९-१०९ ।।

त्रिकूटा चापि षट्कूटा पंचकूटा विशुद्धगा ।।
अनाहत गता चैव मणिपूरकसंस्थिता ।। ८९-११० ।।

स्वाधिष्ठानसमासीनाधारस्थाज्ञासमास्थिता ।।
षट्त्रिंशत्कूटरूपा च पंचाशन्मिथुनात्मिका ।। ८९-१११ ।।

पादुकादिकसिद्धीशा तथा विजयदायिनी ।।
कामरूपप्रदा वेतालरूपा च पिशाचिका ।। ८९-११२ ।।

विचित्रा विभ्रमा हंसी भीषणी जनरंजिका ।।
विशाला मदना तुष्टा कालकंठी महाभया ।। ८९-११३ ।।

माहेंद्री शंखिनी चैंद्री मंगला वटवासिनी ।।
मेखला सकला लक्ष्मीर्मालिनीविश्वनायिका ।। ८९-११४ ।।

सुलोचना सुशोभा च कामदा च विलासिनी ।।
कामेश्वरी नंदिनी च स्वर्णरेखा मनोहरा ।। ८९-११५ ।।

प्रमोदा रागिणी सिद्धा पद्मिनी च रतिप्रिया ।।
कल्याणदा कलादक्षा ततश्च सुरसुन्दरी ।। ८९-११६ ।।

विभ्रमा वाहका वीरा विकला कोरकाकविः ।।
सिंहनादा महानादा सुग्रीवा मर्कटा शठा ।। ८९-११७ ।।

बिडालाक्षा बिडालास्या कुमारी खेचरी भवा ।।
मयूरा मंगला भीमा द्विपवक्त्रा खरानना ।। ८९-११८ ।।

मातंगी च निशाचारा वृषग्राहा वृकानना ।।
सैरिभास्या गजमुखा पशुवक्त्रा मृगानना ।। ८९-११९ ।।

क्षोभका मणिभद्रा च क्रीडका सिंहचक्रका ।।
महोदरा स्थूलशिखा विकृतास्या वरानना ।। ८९-१२० ।।

चपला कुक्कुटास्या च पाविनी मदनालसा ।।
मनोहरा दीर्घजंघा स्थूलदन्ता दशानना ।। ८९-१२१ ।।

सुमुखा पंडिता क्रुद्धा वराहास्या सटामुखा ।।
कपटा कौतुका काला किंकरा कितवा खला ।। ८९-१२२ ।।

भक्षका भयदा सिद्धा सर्वगा च प्रकीर्तिता ।।
जया च विजया दुर्गा भद्रा भद्रकरी तथा ।। ८९-१२३ ।।

अम्बिका वामदेवी च महामायास्वरूपिणी ।।
विदारिका विश्वमयी विश्वा विश्वविभंजिता ।। ८९-१२४ ।।

वीरा विक्षोभिणी विद्या विनोदा बीजविग्रहा ।।
वीतशोका विषग्रीवा विपुला विजयप्रदा ।। ८९-१२५ ।।

विभवा विविधा विप्रा तथैव परिकीर्तिता ।।
मनोहरा मंगली च मदोत्सिक्ता मनस्विनी ।। ८९-१२६ ।।

मानिनी मधुरा माया मोहिनी च तथा स्मृता ।।
भद्रा भवानी भव्या च विशालाक्षी शुचिस्मिता ।। ८९-१२७ ।।

ककुभा कमला कल्पा कलाथो पूरणी तथा ।।
नित्या चाप्यमृता चैव जीविता च तथा दया ।। ८९-१२८ ।।

अशोका ह्यमला पूर्णा पूर्णा भाग्योद्यता तथा ।।
विवेका विभवा विश्वा वितता च प्रकीर्तिता ।। ८९-१२९ ।।

कामिनी खेचरी गर्वा पुराणापरमेश्वरी ।।
गौरी शिवा ह्यमेया च विमला विजया परा ।। ८९-१३० ।।

पवित्रा पद्मिनी विद्या विश्वेशी शिववल्लभा ।।
अशेषरूपा ह्यानंदांबुजाक्षी चाप्यनिंदिता ।। ८९-१३१ ।।

वरदा वाक्यदा वाणी विविधा वेदविग्रहा ।।
विद्या वागीश्वरी सत्या संयता च सरस्वती ।। ८९-१३२ ।।

निर्मलानन्दरूपा च ह्यमृता मनिदा तथा ।।
पूषा चैव तथा पुष्टिस्तुष्टिश्चापि रतिर्धृतिः ।। ८९-१३३ ।।

शशिनी चैद्रिका कांतिज्योत्स्ना श्रीः प्रीतिरंगगदा ।।
पूर्णा पूर्णामृता कामदायिनीन्दुकलात्मिका ।। ८९-१३४ ।।

तपिनी तापिनी धूम्रा मरीचिर्ज्वालिनी रुचिः ।।
सुषुम्णा भोगदा विश्वा बाधिनी धारिणी क्षमा ।। ८९-१३५ ।।

धूम्रार्चिरूष्मा ज्वलिनी ज्वालिनी विस्फुलिंगिनी ।।
सुश्रीः स्वरूपा कपिला हव्यकव्यवहा तथा ।। ८९-१३६ ।।

घस्मरा विश्वकवला लोलाक्षी लोलजिह्विका ।।
सर्वभक्षा सहस्राक्षी निःसंगा च गतिप्रिया ।। ८९-१३७ ।।

अर्चित्याचाप्रमेया च पूर्णरूपा दुरासदा ।।
सर्वा संसिद्धिरूपा च पावनीत्येकरूपिणी ।। ८९-१३८ ।।

तथा यामलवेधाख्या शाक्ते वेदस्वरूपिणी ।।
तथा शांभववेधा च भावनासिद्धिसृचिनी ।। ८९-१३९ ।।

वह्निरूपा तथा दस्रा ह्यमाविघ्ना भुजंगमा ।।
षण्मुखा रविरूपा च माता दुर्गा दिशा तथा ।। ८९-१४० ।।

धनदा केशवा चापि यमी चैव हरा शशा ।।
अश्विनी च यमी वह्नि रूपा धात्रीति कीर्तिता ।। ८९-१४१ ।।

चंद्रा शिवादितिर्जीवा सर्पिणी पितृरूपिणी ।।
अर्यम्णा च भगा सूर्या त्वाष्ट्रिमारुतिसंज्ञिका ।। ८९-१४२ ।।

इंद्राग्निरूपा मित्रा चापींद्राणी निर्ऋतिर्जला ।।
वैश्वदेवी हरितभूर्वासवी वरुणा जया ।। ८९-१४३ ।।

अहिर्बुध्न्या पूषणी च तथा कारस्करामला ।।
उदुंबरा जंबुका च खदिरा कृष्णारूपिणी ।। ८९-१४४ ।।

वंशा च पिप्पला नागा रोहिणा च पलाशका ।।
पक्षका च तथाम्बष्ठा बिल्वाचार्जुनरूपिणी ।। ८९-१४५ ।।

विकंकता च ककुभा सरला चापि सर्जिका ।।
वंजुला पनसार्का च शमी हलिप्रियाम्रका ।। ८९-१४६ ।।

निम्बा मधूकसंज्ञा चाप्यश्वत्था च गजाह्वया ।।
नागिनी सर्पिणी चैव शुनी चापि बिडालिकी ।। ८९-१४७ ।।

छागी मार्जारिका मूषी वृषभा माहिषी तथा ।।
शार्दूली सैरिभी व्याघ्री हरिणी च मृगी शुनी ।। ८९-१४८ ।।

कपिरूपा च गोघंटा वानरी च नराश्विनी ।।
नगा गौर्हस्तिनी चेति तथा षट्चक्रवासिनी ।। ८९-१४९ ।।

त्रिखंडा तीरपालाख्या भ्रामणी द्रविणी तथा ।।
सोमा सूर्या तिथिर्वारा योगार्क्षा करणात्मिका ।। ८९-१५० ।।

यक्षिणी तारणा व्योमशब्दाद्याप्रांणिनी च धीः ।।
क्रोधिनी स्तंभिनी चंडोञ्चंडा ब्राह्यादिरूपिणी ।। ८९-१५१ ।।

सिंहस्था व्याघ्रगा चैव गजाश्वगरुडस्थिता ।।
भौमाप्या तैजसीवायुरूपिणी नाभसा तथा ।। ८९-१५२ ।।

एकावक्त्रा चतुर्वक्त्रा नवक्त्रा कलानना ।।
पंचविंशतिवक्त्रा च षड्विंशद्वदना तथा ।। ८९-१५३ ।।

ऊनपंचाशदास्या च चतुःषष्टि मुखा तथा ।।
एकाशीतिमुखा चैव शताननसमन्विता ।। ८९-१५४ ।।

स्थूलरूपा सूक्ष्मरूपा तेजोविग्रहधारिणी ।।
वृणावृत्तिस्वरूपा च नाथावृत्तिस्वरूपिणी ।। ८९-१५५ ।।

तत्त्वावृत्तिस्वरूपापि नित्यावृत्तिवपुर्द्धरा ।। ८९-१५६ ।।

अंगावृत्तिस्वरूपा चाप्यायुधावृत्तिरूपिणी ।।
गुरुपंक्तिस्वरूपा च विद्यावृत्तितनुस्तथा ।। ८९-१५७ ।।

ब्रह्माद्यावृत्तिरूपा च परा पश्यतिका तथा ।।
मध्यमा वैखरी शीर्षकण्ठताल्वोष्ठदन्तगा ।। ८९-१५८ ।।

जिह्वामूलगता नासागतोरः स्थलगामिनी ।।
पदवाक्यस्वरूपा च वेदभाषास्वरूपिणी ।। ८९-१५९ ।।

सेकाख्या वीक्षणाख्या चोपदेशाख्या तथैव च ।।
व्याकुलाक्षरसंकेता गायत्री प्रणवादिका ।। ८९-१६० ।।

जपहोमार्चनध्यानयंत्रतर्पणरूपिणी ।।
सिद्धसारस्वता मृत्युंजया च त्रिपुरा तथा ।। ८९-१६१ ।।

गारुडा चान्नपूर्णा चाप्यश्वरूढा नवात्मिका ।।
गौरी च देवी हृदया लक्षदा च मतंगिनी ।। ८९-१६२ ।।

निष्कत्रयपदा चेष्टा वादिनी च प्रकीर्तिता ।।
राजलक्ष्मीर्महालक्ष्मीः सिद्धलक्ष्मीर्गवानना ।। ८९-१६३ ।।

इत्येवं ललितादेव्या दिव्यं नामसहस्रकम् ।।
सर्वार्थसिद्धिदं प्रोक्तं चतुर्वर्गफलप्रदम् ।। ८९-१६४ ।।

एतन्नित्यमुषःकाले यो जपेच्छुद्धमानसः ।।
स योगी ब्रह्मविज्ज्ञानी शिवयोगी तथात्मवित् ।। ८९-१६५ ।।

द्विरावृत्त्या प्रजपतो ह्यायुरारोग्यसंपदः ।।
लोकानुरंजनं नारीनृपावर्जनकर्म च ।। ८९-१६६ ।।

अपृथक्त्वेन सिद्ध्यंति साधकस्यास्य निश्चितम् ।।
त्रिरावृत्त्यास्य वै पुंसो विश्वं भूयाद्वशेऽखिलम् ।। ८९-१६७ ।।

चतुरावृत्तितश्चास्य समीहितमनारतम् ।।
फलत्येव प्रयोगार्हो लोकरक्षाकरो भवेत् ।। ८९-१६८ ।।

पंचावृत्त्या नरा नार्यो नृपा देवाश्च जंतवः ।।
भजंत्येनं साधकं च देव्यामाहितचेतसः ।। ८९-१६९ ।।

षडावृत्त्या तन्मयः स्यात्साधकश्चास्य सिद्धयः ।।
अचिरेणैव देवीनां प्रसादात्संभवंति च ।। ८९-१७० ।।

सप्तावृत्त्यारिरोगादिकृत्यापस्मारनाशनम् ।।
अष्टावृत्त्या नरो भूपान्निग्रहानुग्रहक्षमः ।। ८९-१७१ ।।

नवावृत्त्या मन्मथाभो विक्षोभयति भूतलम् ।।
दशावृत्त्या पठेन्नित्यं वाग्लक्ष्मीकांतिसिद्धये ।। ८९-१७२ ।।

रुद्रावृत्त्याखिलर्द्धिश्च तदायत्तं जगद्भवेत् ।।
अर्कावृत्त्या सिद्धिभिः स्याद्दिग्भिर्मर्त्यो हरोपमः ।। ८९-१७३ ।।

विश्वावृत्त्या तु विजयी सर्वतः स्यात्सुखी नरः ।।
शक्रावृत्त्याखिलेष्टाप्तिः सर्वतो मंगलं भवेत् ।। ८९-१७४ ।।

तिथ्यावृत्त्याखिलानिष्टानयन्तादाप्नुयान्नरः ।।
षोडशावृत्तितो भूयान्नरः साक्षान्महेश्वरः ।। ८९-१७५ ।।

विश्वं स्रष्टुं पालयितुं संहतु च क्षमो भवेत् ।।
मंडलं मासमात्रं वा यो जपेद्यद्यदाशयः ।। ८९-१७६ ।।

तत्तदेवाप्नुयात्सत्यं शिवस्य वचनं यथा ।।
इत्येतत्कथितं विप्र नित्यावृत्त्यर्चनाश्रितम् ।। ८९-१७७ ।।

नाम्नां सहस्रं मनसोऽभीष्टसंपादनक्षमम् ।। ८९-१७८ ।।

इति श्रीबृहन्नारदीयपुराणे पूर्वभागे बृहदुपाख्याने तृतीयपादे ललितास्तोत्र कवचसहस्रनामकथनं नामैकोननवतितमोऽध्यायाः ।। ८९ ।।

नारदपुराणम्- पूर्वार्धः